***Η διαμόρφωση της μεσαιωνικής ελληνικής βυζαντινής αυτοκρατορίας***

*(σελ.32-33)*

***(Οδηγίες μελέτης)***

1. Μελετήστε το κείμενο στις σελίδες 32-33 του βιβλίου σας. Δώστε έμφαση στα εξής σημεία:
* Η διαμόρφωση του μεσαιωνικού ελληνικού βυζαντινού κράτους έγινε στα χρόνια της **ισαυρικής** ή **συριακής δυναστείας** και στα χρόνια της **δυναστείας του Αμορίου** (**8ος-μέσα 9ου αι.**).
* **Στη Μ. Ασία** στα μέσα του 9ου αι. αρχίζει η βυζαντινή αντεπίθεση εναντίον των Αράβων.
* **Στα Βαλκάνια** αντιμετωπίζονται οι Βούλγαροι και αρχίζουν να αφομοιώνονται οι Σλάβοι.
* Ο **ελληνικός χαρακτήρας** της αυτοκρατορίας ενισχύεται.
* Τα **θέματα**, ως επιτυχημένος θεσμός, επεκτείνονται και στα Βαλκάνια. Η δύναμη των στρατηγών (= αρχηγών των θεμάτων) αυξάνεται και αναπτύσσονται οι θεματικοί στρατοί, που αποτελούνται από **στρατιώτες-αγρότες** με δικά τους κτήματα και υποχρέωση στρατιωτικής υπηρεσίας. Το αποτέλεσμα είναι ο περιορισμός των μισθοφόρων.
* Στα χρόνια του **Κωνσταντίνου Ε΄** η οικονομία αναπτύσσεται, ο πληθυσμός αυξάνεται, το εμπόριο κι η βιοτεχνία ανθίζουν. Παρόλα αυτά η οικονομία παραμένει κυρίως αγροτική (και όχι αστική).
* Οι **κακώσεις** (→ ονομάστηκαν έτσι από τους εχθρούς του αυτοκράτορα) ήταν τολμηρά οικονομικά μέτρα του **Νικηφόρου Α΄** στις αρχές του 9ου αι., που απέβλεπαν στην ανάκαμψη του εμπορίου και στην αύξηση των κρατικών εσόδων.